text: Гоце Делчев, Гърмен и Огняново приютиха експерти по балнео и СПА туризъм от цяла Европа | Вестник Хроника
  Гоце Делчев
  8°
  облачно
  влажност: 98%
  вятър: 2m/s
  Weather from OpenWeatherMap
  Menu
  Начало
  Най-ново
  Седмицата
  Полезно
  Банско-Разлог-Драма-Кавала
  Стадион
  Нещата от живота
  Обяви
  Гоце Делчев, Гърмен и Огняново приютиха експерти по балнео и СПА туризъм от цяла Европа
  26.09.2018
  Най-ново
  0 Comments	
  Петият годишен конгрес на Българския съюз по балнеология и спа туризъм (БСБСПА/BUBSPA) се провежда в хотелски комплекс Uva Nestum Wine & SPA, Гоце Делчев и комплекс Therma Vitae – Профилакториум Огняново. На 26 и 27 септември общините Гоце Делчев и Гърмен, в партньорство с Министерство на туризма, приемат част от елита на българския и европейския туристически бранш. Тема на тазгодишното събитие е: „България – лидер в здравния туризъм на Балканите. Четири сезона медикъл/спа, таласо, спа и уелнес туризъм”.
  Сред специалните гости на форума са Тиери Дюбоа, президент на Европейската СПА асоциация (ЕSPA), членове на Борда на ESPA, както и представители на БСБСПА от цялата страна, собственици и мениджъри на туристически обекти и хотели от България, Гърция, Македония и други страни. Близо 100 делегата са заявили участие във Форума. Програмата на Петия конгрес на БСБСПА включва пет дискусионни панела с участието на водещи чуждестранни и български експерти, които представят опита и добрите практики на колеги от ESPA и водещи европейски СПА дестинации.
  Сред целите на Форума е представяне на една по-малко позната в национален план, българска туристическа дестинация, каквато е Неврокопския край – общините Гоце Делчев и Гърмен. Регионът на Долината на река Места е една от промотираните от Министерство на туризма винено-кулинарни дестинации и спа маршрути, които България ще представя пред чуждестранна публика през 2019 г.
  Една от мисиите на комплексите Uva Nestum Wine & SPA, Гоце Делчев и Therma Vitae – Профилакториум Огняново е именно развиване на цялостния регион и откриването му от българските и чуждестранни туристи като дестинация не само за сезонни ваканции – зимни и летни, а и като място за целогодишен винен, спа и културно-исторически туризъм. Неврокопският край предлага редица природни забележителности, археологически паметници, исторически места, самобитни традиции и туристически атракции и си заслужава да бъде опознат като туристическа дестинация, предлагаща широк спектър от изживявания.
  Петзвездният комплекс Uva Nestum Wine & SPA обединява по елегантен начин най-модерните тенденции в туризма, оригинални дизайнерски решения, луксозно обзавеждане и световни новости в спа и релакс зоните с уникалната природа, чистият въздух и лечебните свойства на водите на Неврокопския край, историческите и археологически дадености на региона и уменията на местните кулинари и винари.
  Комплекс Therma Vitae – Профилакториум Огняново е разположен в живописната местност на курорта Огняновски минерални бани. Стъпвайки на балнеоложките традиции и развивайки потенциала на местната минерална вода и особености на климата, лицензираният медицински център „Свети Павел“ в комплекса предлага редица медицински и балнео процедури и широк набор от възможности за профилактика и лечение.
  Минералният извор в Огняново, известен с името Мирото, който се е експлоатирал още в древността, е с температура на водата при различните извори в селото между 39 и 43 градуса. Физико-химичният състав на водата помага лечението на над 100 вида заболявания, сред които болести на опорно-двигателната система, ендокринната, дихателната и храносмилателната системи, обмяна на веществата, нервни, гинекологични и сърдечно-съдови болести.
  В комплекса се намира и откритият през 2017 г. параклис „Св. апостол Павел“. Според различни исторически и църковни сведения в миналото лично Св. апостол Павел е бил по тези земи и лично е осветил минералните извори на Огняново, където днес много хора идват, за да лекуват различни болести.
  През последните години в Неврокопския край са реализирани редица мащабни проекти, финансирани с европейски средства. Има добре развита туристическа инфраструктура, с разработени десетки туристически маршрути и еко пътеки в Пирин и Родопите. В Гоце Делчев и село Делчево има туристически информационни центрове. Тук минава и международният европейски пешеходен планински маршрут Е-4, който тръгва от Португалия, минава през България и стига до Кипър. Е-4 започва от Пиренеите преминава през Алпите, Карпатите, Витоша, Верила, Рила през Попови ливади в Пирин, Славянка, Олимп, та чак до Пелопонес в Южна Гърция. Има изградена лентова и стълбова маркировка, а разгърната дължина е около 650 км.
  Коментирайте
  Отказ
  Коментар:
  Име
  Интернет страница
  Запазване на името, имейл адреса и уебсайта ми в този браузър за следващия път когато коментирам.
  Този сайт използва Akismet за намаляване на спама. Научете как се обработват данните ви за коментари.
  Related Posts
  50 хиляди лева лични средства дариха горски служители за борба с COVID – 19
  Югозападното държавно предприятие – гр. Благоевград се включва в дарителската кампания на Министерството на здравеопазването…	
  Покоряващо представяне на млади хора от град Гоце Делчев на изложение в Струмица
  Бъдещите дизайнери на облекло - Йозлем, Теди, Веси, Деси, Злати, Симона, Яна, Зейнеп и Мария…	
  Невероятно тържество по повод Националния празник – 3-ти март в Трето ОУ „Братя Миладинови“, гр. Гоце Делчев
  Днес в Трето ОУ се проведе тържество по повод предстоящия Национален празник – 3-ти…	
  Промяна на шрифт
  Търси
  Намерете ни във Facebook
  Последни Публикации
  Какво приготвят на празника Варвара в съ
  Мария Силвестър, д-р Венета Павлова, Цве
  Почина неврокопският краевед Иван Марков
  „Пирин-Текс Продакшън” предлага работа в
  Проведе се публично обсъждане на актуали
  Хотелски комплекс Uva Nestum спечели наградата „Най-добър СПА хотел на Българския съюз по балнеология и СПА туризъм
  От Югозападното предприятие припомнят, че човешката небрежност е основна причина за пожари в горите
  Контакти
  Стани автор
  Приятели на Вестник Хроника
  Профил на изданието
  Седмичният регионален вестник «Хроника» е на пазара от 2000 г. и е единствената трансгранична медия, която се разпространява по поречието на Места от двете страни на границата между България и Гърция. Приоритет в тематиката на вестника са икономическото развитие на региона и трансграничните проекти. Наш партньор е гръцкият регионален вестник „Неаполис”, с редакция в гр. Кавала
  Всички права запазени. Всички материали, снимки и видео файлове са с авторски права и не могат да бъдат копирани без изричното съгласие на авторите или редакцията! Позоваването на съдържание от вестника или от сайта www.hronika-bg.com е задължително с хиперлинк.